PARLAMENTUL ROMÂNIEI

CAMERA DEPUTAŢILOR
Comisia  pentru  cultură, arte, mijloace de informare în masă

R A P O R T   S U P L I M E N T A R

asupra proiectului de Lege privind aprobarea Ordonanţei Guvernului nr. 18/2003 pentru modificarea art. 40 din Legea nr. 41/1994 privind organizarea şi funcţionarea Societăţii Române de Radiodifuziune şi Societăţii Române de Televiziune

Proiectul de Lege privind aprobarea Ordonanţei Guvernului nr. 18/2003 pentru modificarea art. 40 din Legea nr. 41/1994 privind organizarea şi funcţionarea Societăţii Române de Radiodifuziune şi Societăţii Române de Televiziune (Pl 248/2003) a fost retransmis Comisiei pentru cultură, arte, mijloace de informare în masă, potrivit deciziei plenului Camerei Deputaţilor, din ziua de 3 iunie 2003. 

Comisia a reluat dezbaterea la proiectul de Lege, în şedinţa din ziua de 4 iunie 2003. 

În conformitate cu prevederile art. 52 din Regulamentul Camerei Deputaţilor, la dezbaterea proiectului de Lege au participat, ca invitaţi, d-nii Dragoş Şeuleanu, directorul general al Societăţii Române de Radiodifuziune şi Valentin Nicolau, directorul general al Societăţii Române de Televiziune. 


La lucrările Comisiei au fost prezenţi toţi cei 19 deputaţi, membri ai Comisiei.


După încheierea dezbaterilor, Comisia a hotărât să menţină raportul prezentat iniţial (la 18 aprilie 2003). Decizia a fost luată cu majoritatea voturilor celor prezenţi în sală în momentul votării (11 voturi pentru şi 5 voturi contra).

